Vamma kraftverk

Vamma kraftverk er et vannkraftverk i Glomma i Indre Østfold og Skiptvet kommune i Østfold fylke.  Kraftverket utnytter et fall på 28,5 meter mellom Kykkelsrud og Vamma og er et elvekraftverk.

Kraftverket ble påbegynt i 1907 av Vamma Fossekompagnie, der Sam Eyde var grunnlegger, med tanke på å sikre energi til produksjon av kunstgjødsel. Denne produksjonen kom aldri i gang og Hafslund overtok anlegget.
Første byggetrinn, aggregat 1 - 10
Produksjonen startet i 1915 med to turbiner. Kraftverket er utvidet og modifisert en rekke ganger og det inneholder siden 1944 ti francisturbiner.

mini|venstre|Bygningen for aggregat 11 nærmest
Aggregat 11
I 1971 ble et nytt bygg med en kaplanturbin på 110 MW satt i drift. Det var en av de største av denne typen i Europa.

mini|venstre|Vamma 12. - 26. mai 2019
Aggregat 12
I september 2015 var det oppstart for en større utbygging i Vamma. Et nytt stort aggregat på 128 MW (kaplanturbin) og middelårsproduksjon på 1000 GWh, benevnt Vamma 12 (det 12. aggregatet i Vamma kraftverk), etableres som en separat enhet på vestsiden av Glomma. Aggregatet vil dels overta produksjon fra de eldste aggregatene, og dels gi ny kraftproduksjon på 230 GWh, tilsvarende det årlige strømforbruket til 11 500 eneboliger.

Vamma 12 ble satt i prøvedrift 16. mai 2019.

Samlet maksimal effekt er 344 MW. Kraftverket har en midlere årsproduksjon på 1580 GWh.

Kraftverket eies av Hafslund Produksjon og er Hafslunds største kraftverk og Norges største elvekraftverk. Etter restrukturering av Hafslund ASA i 2017 eies Hafslund Produksjon fra 4. august 2017 av E-CO Energi (90 prosent) og Fortum (10 prosent).

Referanser

Kilder

 NVE vannkraftdatabase
 E-CO Energi
 Norconsult: Vamma 12, Norges største elvekraftverk 

Se også
 TU: artikkel med bilder fra maskinhallene

Kategori:Vannkraftverk i Østfold
Kategori:Hafslund Kraftproduksjon
Kategori:Hafslund E-CO Vannkraft
Kategori:Byggverk i Skiptvet
Kategori:Kraftverk i Indre Østfold
Kategori:Glommavassdraget
Kategori:Severdigheter i Indre Østfold
Kategori:Kraftverk etablert i 1915
Kategori:Kraftverk etablert i 1971
Kategori:Kraftverk etablert i 2019
Kategori:Næringsliv i Skiptvet